Eienaar en sy vrou het ons baie tuis laat voel. Die plek is baie mooi skoon en het al die geriewe vir selfsorg.
Hi Thea baie dankie vir jou positiewe terugvoer. Die geld wat julle by die reservaat se hek betaal is nie 'n dag besoekers fooi nie Thea, dit is Omgewingsbewaring wat betaalbaar is as julle langer as een uur in die Reservaat spandeer. Daar is kennisgewingborde op by die hekke, julle het dit dalk net nie gesien nie. Baie dankie vir julle ondersteuning Thea. Wees veilig. Piet en Katryn.
Gerieflike verblyf met ’n asemrowende uitsig van die wild op jou voorstoep. Beste diens en waarde vir geld.
Sal oorweeg om bankies met skaduwee by die heining te sit voor die dammetjie sodat 'n mens rustig kan sit en kyk na die wild
Dis baie maklik om self deur die reservaat te ry of jy kan saam met die lodge 'n wildrit doen. Die mense is baie gaaf. Daar is 'n braai en yskas en stoof, net nie 'n oond nie. Jy kan die jakkalse en ander diere in die aand hoor wat 'n lekker bosveld gevoel gee.
De Kleine Serengeti is perfek vir diegene wat 'n wegbreek verlang binne die Gautengprovinsie - seker so 45 min se ry vanuit Pretoria. Die bestuur is baie behulpsaam en vriendelik en het nog heelwat groot planne vir die Lodge. Ek sien uit om De Kleine Serengeti weer te besoek!
Dalk iets vir die toekoms: Lig besoekers vooraf in dat jy nie te voet die kamp kan verlaat nie. Die ketel was buite werking, maar ons kon regkom met potjie op stoof. Dit sal gaaf wees as hierdie lodge wel besoekers se reservaat-tarief kan delg (stempel op kaartjie) soos by baie ander lodges.
Ek is jammer oor die ketel. Ons het so gereeld gesels, hoekom het jy nie net vir ons gese nie, ons het nuwe ketels in voorraad.
Indien enige ander lodge nog gaste se kaartjies stempel breek hulle die Omgewingsbewaring se reels. Ons mag nie meer kaartjies stempel nie. Ek vertrou julle verstaan dit so.
By ons aankoms het Katryn kom groet en lekker met ons gesels. Sy was baie hulpvaardig en spontaan. Sy het ons van hulle nuwe planne met die lodge vertel en ons vertrou dat dit mooi sal uitwerk vir hulle. Almal het altyd vriendelik gegroet en gevra of ons iets nodig het. Die akkommodasie was pragtig skoon en netjies, die breekgoed was goed toegerus. Daisy was baie behulpsaam en vriendelik as sy kom skoon maak het. Dit was regtig 'n wonderlike paar dae - dit is baie rustig en stil - ons het baie diere gesien wat in die veld gewei het en het die jakkalse en leeus in die nag gehoor. Ek sal De Kleine Serengeti definitief aanbeveel. Ek sal beslis weer terug gaan.
De Kleine Serengeti bied voorwaardelik waarde vir geld. Ons was verras om uit te vind die self-catering chalet het 'n aircon in gehad, dit is die beste ding wat hulle daar kon insit. Maar ons was meer verras dat daar elke oggend skoonmaakdiens was. Ons kon regtig net rus en lui wees. Netjiese skoon linne was beskikbaar. Dankie aan die eienaars vir die gasvryheid.
Ons het op die laaste nippertjie besluit om ons 35 ste huweliksherdenking êrens stil te vier. Piet en Erik was die perfekte gashere en ons was nie teleurgesteld nie. Die aanbouings gaan sorg dat hierdie 'n top bestemming in Dinokeng gaan word. Ons was bevoorreg om soveel wild te sien by die dam. Vroegaand het die jakkalse die aand aangekondig en net voor ons gaan inkruip het, het 'n leeu ons 'n goeienag toegewens met so drie oemf-geluide. Hulle sien ons beslis weer.
Uitmuntende uitkyk op 'n groot oop vlakte waar 'n trop blou wildebeeste wei. Vriendelike fantastiese diens. Bereid om uit te help.
Dit was 'n baie lekker naweek, ons was net 'n bietjie teleurgesteld in die wild wat beskikbaar is, ons het maar min gesien.
Die plek was skoon en netjies, alles in die kamers waarna mens soek en is goed vir 'n mens se siel. Ons sien uit om terug te gaan en te sien wat die toekoms inhou vir De Kleine Serengeti Game Lodge.
Daar is 'n rustigheid wat oor jou daal as jy rustig op die stoep sit en na al die wild op die vlakte kyk.
Dankie vir jou vriendelike diens, Oom Piet. Ons het dit so baie geniet en 'n aand ekstra oorgebly. Baie wild gesien. Sal verseker weer teruggaan om daar te ontspan.
Die eenhede is baie goed ingerig, baie skoon en word elke dag gediens. Ek sal definitief weer volgende jaar hier tuis gaan, en sal beslis dit aanbeveel vir enige ouers wat moet tuis gaan naby Camp Discovery vir hul kinders se sports.
Baie dankie vir jou pragtige terugvoer Maritza. Gaste soos jy maak die gasvryheidbedryf net n plesier. Altyd welkom hoor. Vriendelike groete Katryn
Baie netjiese en skoon kamer en fasiliteite. Die eienaar, oom Piet, en die res van die personeel was baie vriendelik en behulpsaam. Hulle het nog groot planne vir verbetering wat gaan maak dat dit 'n baie aangename verblyf gaan wees.
Oom Piet en Eric het ons besoek die moeite werd gemaak. Eric wat die wildritte waarneem het 'n besondere liefde vir en kennis van die diere plante en voëls. Die hoeveelheid wild wat vanaf die stoep waargeneem kan word is besonders.
Oornag geriewe baie netjies en skoon. Vir die berag van R450 per persoon wat deel (R900) slegs vir slaap is nogal hoog. Vir buitelandese besoekers mag dit dalk goedkoop wees, maar vir Suid-Afrikaners met volledige ID kan dit dalk teen 'n goedkoper tarief beskikbaar gemaak word.
Ons het net 1 aand oorgeslaap na 'n troue. Plekkie was baie netjies en skoon. Naby aan stad ideaal vir 'n rustige wegbreek.
Hierdie oord kan baie sterk aanbeveel word! Wenke: Met die tydelike vlieëplaag kan hulle oorweeg om Doom in die eenhede te verskaf. Skadunet vir die motorvoertuie sal waardeer word.
Ideale plek om weg te breek vir 'n paar dae as mens nie te ver wil reis van die stad af nie. Kamers is netjies en goed toegerus met al die nodige. Sien uit vir die swembad wat hulle besig is om te bou.